विंडीज के खिलाफ पुणे में चल रहे 5 वनडे मैचों की सीरीज के तीसरे मैच के दाैरान विकेटकीपर महेंद्र सिंह धोनी एक बार फिर साबित कर दिया कि उनकी चीते-सी फुर्ती के आगे किसी की नहीं चलती। 37 की उम्र में धोनी ने मैच के दाैरान विकेट की पीछे एक ऐसा असंभव कैच लपका, जिसका वीडियो देख आप हैरान रह जाएंगे। विंडीज की पारी का 6वां ओवर तेज गेंदबाज जसप्रीत बुमराह फेंकने आए। ओवर की पांचवीं गेंद शॉर्ट फेंकी, जिस पर बल्लेबाज हेमराज चंद्रपॉल ने बड़ा शाॅट खेलने का प्रयास किया, लेकिन शाॅट सही नहीं आने के कारण गेंद हवा में उछल गई। कोई भी भारतीय फील्डर गेंद के आसपास नहीं था, पर धोनी तेज़ी से दौड़कर गए और हवा में डाइव मारकर गेंद को लपक लिया आैर भारत को पहली सफलता दिला दी।